Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL NEKILNOJAMOJO TURTO IR ŽEMĖS NUOMOS MOKESČIO LENGVATOS**

**AB „PROGRESAS“**

 2018 m. birželio 19 d. Nr. SP-129

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.8 punktu ir atsižvelgdama į Kėdainių rajono savivaldybės tarybos 2015 m. liepos 3 d. sprendimą Nr. TS-144 „Dėl Mokesčių lengvatų teikimo tvarkos aprašo patvirtinimo“ bei Mokesčių lengvatų svarstymo komisijos 2018 m. birželio 12 d. protokolą Nr. 3 Kėdainių rajono savivaldybės taryba n u s p r e n d ž i a:

Nesuteikti AB „Progresas“ nekilnojamojo turto mokesčio ir žemės nuomos mokesčio lengvatos už 2016-2017 metus.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administraciniam teismui bet kuriuose šio teismo rūmuose.

Savivaldybės meras

Jolanta Sakavičienė Viačeslavas Čerenkovas Dalius Ramonas Rūta Švedienė

2018-06- 2018-06- 2018-06- 2018-06-

Kėdainių rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO TURTO IR ŽEMĖS NUOMOS MOKESČIO LENGVATOS**

**AB „PROGRESAS“**

2018-06-13

Kėdainiai

**Parengto sprendimo projekto tikslai:** Netenkinti prašymo dėl nekilnojamojo turto mokesčio ir žemės nuomos mokesčio sumažinimo ar panaikinimo.

**Sprendimo projekto esmė**, **rengimo priežastys ir motyvai:** Gautas prašymas iš AB „Progresas“ atleisti nuo nekilnojamojo turto mokesčio ir žemės nuomos mokesčio 2016-2017 metus.Nesumokėta mokesčių suma 31 310,96 Eur, iš jų: nekilnojamojo turto mokesčio suma – 23 398 Eur ir žemės nuomos – 7 912,96 Eur.

Kėdainių rajono savivaldybės tarybos 2015 m. liepos 3 d. sprendimu Nr. TS-143 patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių sumažinimo ar atleidimo (2018 m. birželio 12 d. Protokolas Nr. 3), apsvarstė gautą prašymą.

2017 m. lapkričio 27 d. Kauno apygardos teismas patvirtino AB „Progresas“ restruktūrizavimą. Įmonė susidūrusi su finansiniais sunkumais, dirba nuostolingai, didelės skolos tiekėjams. Komisija susipažino su įmonės balanso ir pelno/nuostolių ataskaita ir siūlo nesuteikti AB Progresas nekilnojamojo turto mokesčio ir žemės nuomos mokesčio lengvatos už 2016-2017 metus.

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Į savivaldybės biudžetą planuojamą gauti 31 310,96 Eur pajamų.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė